ོ་མེད་དམ་ཅེས་བརྗོད་པས། ཁྱོད་ཀྱིས་ལས་ཀ་མ་བྱས་པས་ལྟོ་མེད་ཅེས་
བརྗོད། ད་འོ་ན་ལས་གང་བྱེད་ ཞེས་དྲིས་པས་སྔོན་དུ་ཆུ་ ལེན་ དགོས། ཞེས་
བརྗོད་ནས་གྲོད་པ་ཞིག་ལ་ཁུང་བུ་ཕྲན་ཙམ་ཕུགས་ནས་ཁྱོད་ཀྱིས་ཆུ་གྲོད་པ་
གང་ལེན་ན་ལྟོ་གྲོད་པ་གང་སྟེར། ཆུ་ཐིགས་པ་གཅིག་ལས་མ་འཁྱེར་ན་ལྟོ་ཡང་
ཐིགས་པ་གཅིག་ལས་མི་སྟེར་ཞེས་བརྗོད་ནས། རྒན་མོ་ཆུ་ལེན་དུ་བཏང་། དེའི་
རིང༌ཁོས༌རྒན༌མོའི༌སྒྱེ༌མོ༌ཁ༌ཕྱེ༌ནས༌ལྟ༌སྐབས་དེའི༌ནང༌དུ༌སྲིང༌ཐག་སྦོམ་པོ་
གཅིག༌དང༌། ལྕགས༌ཀྱི༌ཐོ༌བ༌ཞིག༌དང་སྐམ་པ་གཅིག་ཡོད་པ་རིག །དེ་འཕྲལ་
ཁོ་པར་ཇུས་ཞིག་བརྙེད་ནས་སྲིང་ཐག་གི་ཚབ་ཏུ་བལ་ཐག་བླུགས། ལྕགས་ཀྱི་
ཐོ་བའི་ཚབ་ཏུ་ཤིང་གྱི་ཐོ་བ་ཞིག་བླུགས། ལྕགས་སྐམ་ཚབ་ཏུ་ཤིང་སྐམ་བླུགས་
ནས་རྒན་མོར་སྒུག་ནས་བསྡད། ཅུང་འགོར་རྗེས་རྒན་མོ་ཆུ་ཐིགས་ཙམ་ཞིག་
འཁྱེར་ནས་ནང་དུ་འཛུལ་འོང་། ད་ཁྱོད་ཀྱིས་ཆུ་ཐིགས་པ་འགའ་ལས་འཁྱེར་མི་
འདུག་པས། ལྟོ་ཡང་དེ་ལྟ་བུ་ལས་མེད་ཅེས་བརྗོད་པས། རྒན་མོ་ཁྲོས་པར་གྱུར་
-290-

གཏམ་རྒྱུད།
ཀྱང༌མི༌ཁྲོས་ཁུལ་གྱིས༌དེ༌གང་ཡང་བྱེད། དེ་ལས་སྔོན་ལ་ངེད་གཉིས་རྩེད་མོ་
ཞིག་རྩེའམ་ཞེས་དྲིས་པས། ཁོས་ཡོང་ཡོང་ཞེས་ ལན་བཏབ་འོ་ན་ཁྱོད་སྔོན་ལ་
རྩེད། ཡང་ན་ང་རྒན་མོ་སྔོན་ལ་རྩེད་ཅེས་དྲིས་པས། ཁྱོད་སྔོན་ལ་རྩེད་ངས་ལྟད་
མོ་ལྟས་ཆོག་ཅེས་བརྗོད་པས་རྒན་མོས་མིག་ཁུག་མར་མི་བལྟས་པར་ཚབ་ཚུབ་
ངང་བལ་ཐག་བཏོན་ནས་འདི་ཁྱོད་བཀྱིག་བྱེད་ཡིན་ནོ་ཟེར་ནས་ཁོ་དམ་པོར་
བཅིངས། དེ་ནས་ཤིང་གི་ཐོ་བ་འཕྱར་ནས་འདི་ཁྱོད་བརྡུང་བྱེད་ཡིན་ནོ་ཟེར་
ནས་ཁོའི་ཚིགས་རྡོག་དག་ལ་ཤུགས་ཀྱིས་གཞུས། ཡང་ཤིང་སྐམ་བཏོན་ནས་
འདི་ཁྱོད་ཀྱི་ཤ་འཐེན་བྱེད་ཡིན་ནོ་ཟེར་ནས་ཤ་འཐེན། དེ་ནས་ཁོས་ད་ཁྱོད་ཀྱི་
རྩེད་མོ་ཚར་སོང་ངམ། ཅེས་དྲིས་པས་རྒན་མོས་ད་དུང་ངར་ངར་ངང་ཚར་མེད།
ཁྱོད་ཤི་དགོས་པ་གཅིག་ཡོད་ཅེས་བརྗོད་དུས་ཁོས་ཁྱོད་ཀྱི་ཐག་པ་ནོར་བ་རེད་
ཅེས་བརྗོད་ནས་ལུས་ཀྱི་བལ་ཐག་དེ་བཅད། དེ་ནས་ཁྱེད་བཀྱིག་བྱེད་འདི་ཡིན་
ཟེར་ནས་སྲིང་ཐག་གིས་རྒན་མོ་དམ་པོར་བཅིངས་ནས་ལྕགས་ཐོ་གཞུས་པ་དང་
ལྕགས་སྐམ་གྱིས་རྒན་མོའི་ཤ་རྣམས་འཐེན་པས་མོ་རོར་གྱུར། དགོང་མོ་
གྲོགས་པོ་རྣམས་རི་དྭགས་འགའ་སྒལ་པར་འཁུར་ནས་ལོག་ཡོང་སྐབས་ཚང་
མོ་དེ་རེད་ཅེས་མགྲིན་གཅིག་ཏུ་བརྗོད། ཁང་པའི་ནང་དུ་འཛུལ་སྐབས་ཆང་
མས་ཤིང་སྡོང་འོག་གི་རྒན་མོ་རིག་པས་ཁ་སྔོན་ངེད་ཚོའི་རྩར་ཡོང་མཁན་རྒན་
དང་ཤ་སོགས་དྲི་ཞིམ་གྱིས་འཕྱུར་ཡོད་པས་ཚང་མ་དགའ་སྤྲོ་དཔག་མེད་སྐྱེས་
བཞིན་པར་པ་སངས་ཡ་རུ་ཁ་བདེར་བསྟོད་ར་ཆེན་པོ་བྱས་ནས་ངེད་ཚང་མ་ནི་
གྲོགས་བློས་ཐུབ་ཡིན་ཞེས་བརྗོད།
དེའི་དགོང་མོ་ཁོ་ཚོ་ཚང་མ་དགའ་སྤྲོའི་ངང་ནས་ཐུན་མཚམས་བར་སྡོད་
-291-

ལྷ་སའི་དམངས་ཁྲོད་སྒྲུང་གཏམ།
སྐབས་སུ་སྒོ་འགྲམ་གྱི་ཤིང་སྡོང་ཚག་སྒྲ་དང་བཅས་ལོག་པས་ཁོ་ཚོ་ལྔ་པོ་བཅོམ་
སྐྱུངས་བྱུང། སང་ཉིན་ཉིན་མོ་ཁོ་ཚོ་ལྔ་པོ་ལྟ་རུ་འགྲོ་སྐབས་རྒན་མོ་རིག་རྒྱུ་མེད་
པར་གྱུར༌བ༌དང༌ཤིང༌སྡོང༌གི༌རྩ་བའི་འོག་ཏུ་ཤིན་ཏུ་བཙན་ཞིང་མི་གཅིག་ལས་
ཐར་མི་ཐུབ་པའི་ཁུང་བུ་ཞིག་ཡོད་པ་མཐོང༌། ཁུང་བུ་དེ་ནི་རྒན་མོའི་ནོར་བུའི་
རིགས་གསོག་འཇོག་བྱེད་གནས་ཡིན་པས་དེའི་ནང་རིན་ཆེན་གསེར་དངུལ་མུ་
ཏིག་དང་དེ་བཞིན་འཇིག་རྟེན་མི་ལ་མཁོ་བའི་དངོས་རིགས་ཀྱིས་ཁེངས་ཡོད།
དེ་ནས་ཁོ་ཚོ་ལྔས་རྒན་མོ་རིག་རྒྱུ་མི་འདུག ཁུང་བུ་དེའི་ནང་ནོར་རྫས་ཀྱིས་
ཁེངས་འདུག་པས་སུས་ལེན་པར་འགྲོ་ཞེས་གྲོས་བྱས། ཡིན་ནའི་དུས་གང་ཙམ་
སོང་ཡང་ང་འགྲོ་ཟེར་མཁན་གཅིག་ཀྱང་མ་བྱུང༌། སྐབས་དེར་པ་སངས་ཡ་རུ་ཁ་
བདེའི་བློ་རུ་ང་ཕྱིན་པ་ན་དངོས་པོ་དག་འདོན་ཐུབ་ཀྱང་གྲོགས་པོ་ཚོས་ང་ཡར་
འཐེན་ཨེ་ཡོང་སྙམ་ནས་ཕར་ལྟ་ཚུར༌ལྟ༌འགའ་བྱས༌པས༌ཉེ༌འགྲམ་གྱི་སྟེང་ནས་
ཁམ་བུའི་ཚིག་གུ་གཅིག་རྙེད། དེ་ནས་ཁོས་ཚིག་གུ་ཨམ་ཕྲག་ཏུ་བཅུག་ནས་ང་
ཕྱིན་ན་ཆོག ཁྱོད་ཚོས་ཅ་ལག་ཚང་མ་བཏོན་ཚར་མཚམས་ང་ཡར་འཐེན་དགོས་
ཞེས་བརྗོད་ནས་ཐག་པར་འཁྱུད་དེ་དོང་ནང་དུ་འཛུལ། དེ་ནས་ཁོས་ཅ་ལག་
རྣམས་རེ་རེ་བཞིན་དུ་ཐག་པར་བཀྱིགས་ནས་ཡར་འཐེན་དུ་བཅུག ། མཐར་རྟ་
མགོ་ཞིག་ལྷག་ཡོད་པས་ཁོའི་བསམ་པར་དེ་རྒན་མོའི་རྩ་ཆེའི་དངོས་རྫས་ཞིག་
ཡིན་པ་འདྲ་སྙམ་ནས་དེ་ཡར་མ་བསྐུར་བར་ད་ཅ་ལག་ཚང་མ་རྫོགས་སོང་། ང་
ཡར་འཐེན་ཞིག་ཅེས་བརྗོད་ཀྱང་གྲོགས་པོ་རྣམས་ཀྱིས་ཁོ་པར་ཁ་ཡ་མི་བྱེད་
པར་རང་སོ་སོར་ཐོབ་པའི་དངོས་རྫས་ཐོགས་ནས་ཕྱིན་ནོ། །
པ་སངས་ཡ་རུའི་ཁ་བདེ་སེམས་རབ་ཏུ་སྐྱོ་ནས་ཁམ་བུའི་ཚིག་གུ་ས་ཞིག་
-292-

གཏམ་རྒྱུད།
དྲུས་ནས་བཏབ་པ༌དང༌དེའི་སྟེང་དུ་གཅིན༌པ༌ཞིག༌བཏང༌ནས༌ད༌ང༌གྲོགས་པོ་
ཚོས་བསླུས་སོང༌། ཡིན་ནའི་བཟང་ པོར་བཟང་ ལན་སློག་པར་ལོ་དང་ཟླ་བ་
འགོར་ཡང་ངན་པའི་ངན་ལན་སློག་པར་ཞོགས་གཅིག་ཡིན།
ཁམ་སྡོང་དེ་སྐྱེས་
ནས་བདག་མགྱོགས་མྱུར་ ཕྱི་ རུ་ཐོན་ཐུབ་པ་ཡོང་བར་ཤོག །ཅེས་སྨོན་ལམ་
བཏབ་ནས་དེའི་འགྲམ་དུ་གཉིད་དུ་ཡུར། སྐབས་དེ་ན་ཁོའི་གདོང་གི་སྟེང་དུ་
ཁམ་བུའི་འབྲས་བུ་ཞིག་ཟགས་པས་དེ་མ་ཐག་གཉིད་ལས་སད་ནས་ལྟ་སྐབས་
ཁམ་སྡོང་ཆེན་པོ་ཞིག་སྐྱེས་ནས་ཡོད་པ་རིག་པས་སེམས་སུ་དགའ་སྤྲོ་ཚད་མེད་
སྐྱེས་པ་དང་སྦྲགས་ཁམ་སྡོང་ལ་འཁྱུད་དེ་ལག་ཏུ་རྟ་མགོ་ཐོགས་ནས་དོང་གི་ཕྱི་
རུ་ཐོན་ནོ། །
དེ་ནས་ཁོ་ལམ་དུ་ཞུགས་ནས་སྐྱོད་སྐྱོད་པས་ས་རུབ་ལ་ཁད་དུ་ལྕང་གསེབ་
སྟུག་པོ་ཞིག༌གི༌དཀྱིལ་དུ་འབྱོར། དེ་ནུབ་ཕྱིན་ན་ཇག་པས་བཅོམ་དོགས་མེད་
ཀྱང་གཅན་གཟན་གྱིས་བཟས༌ཡོང་སྙམ་ནས༌ལྕང༌གསེབ་དཀྱིལ་དུ་ཡོད་པའི་
ཤིང་སྡོང་ ཆེན་ པོ་ ཞིག་ གི་ རྩེ་ མོར་ འཛེགས་ནས་གཉིད་དུ་སོང་། ས་སྲོས་ ཀྱི་
སྐབས༌དེར༌ཤིང༌སྡོང༌གི༌འོག་ཏུ༌སྒམ་ལ་བཞོན་པ་དང༌ཕྱག་མར་བཞོན་པ་ལ་
སོགས་གསོན་འདྲེ་མང་པོ་རུབ་ཡོང༌ནས། དོ་ནུབ༌ཤ༌སྐལ༌སུ༌རེད༌དོ༌ནུབ་ཤ་
སྐལ་བར་སུ་རེད་ཅེས་སྐད་ཤུགས་ཆེན་པོས་གླེང་བས་ཁོ་པ་གཉིད་ལས་གསད་
ནས་ཡར་ལངས་པར་འགྲོ་སྐབས༌རང༌གི༌ལུས༌སུ༌ཡོད༌པའི༌རྟ༌མགོ༌དེ༌གསོན་
འདྲེའི་མགོ་པ་སྡོད་སའི་སྒམ་གྱི་སྟེང་དུ་ཏང་ཞེས་པའི་སྒྲ་དང་བཅས་ལྷུང་པས་
དེར་ཡོད་གསོན་འདྲེ་དག་སྐྲག་པར་གྱུཪ་ནས་ད་རྟ་མགྲིན་ཕེབས་བྱུང་ཞེས་
བརྗོད་ནས་སྲོག་འགོ་གང་ཐོན་ངང་བྲོས་སོ། །སང་ཉིན་ཞོགས་པ་ཁོ་ཤིང་སྡོང་
-293-

ལྷ་སའི་དམངས་ཁྲོད་སྒྲུང་གཏམ།
ནས་ཤུགས་ཀྱིས་མཆོངས་པས་དངོས་པོ་ཞིག་རང་གི་རྐང་འོག་ཏུ་ཚུད་པས་ལུས་
པོ་ས་སྟེང་དུ་འགྱེལ། དེ་ནས་ཁོས་ལུས་དཀྲུག་དཀྲུག༌ཅིག་བྱས་ནས་རང་གི་
རྐང་འོག་ཏུ་བལྟས་པས་དེར་གསེར་ལས་གྲུབ་པའི་ཕོར་པ་ཆེན་པོ་ཞིག་ཡོད་པ་
རིག་པས་སེམས་སུ་དགའ་སྤྲོ་དང་བཅས་ཨམ་ཕྲག་ཏུ་བཅུག་གོ །
དེ་ནས་ཁོས་ལམ་ལ་གང་མཚམས་སྐྱོད་པས་མདུན་ནས་སྤང་སྐྱེས་བུ་ལག་
ཏུ་རྟ་ལྕག་ཞིག་ཐོགས་ནས་ཡོང་བ་དང་འཕྲད། འོན་ཏེ་སྤང་སྐྱེས་བུས་པ་སངས་
ཡ་རུ་ཁ་བདེ་ཤི་ཤག་བྱས་པས་ཁོས་ངོ་མི་ཤེས་པར་ཁྱོད་གང་དུ་འགྲོ་ཞེས་ཚུལ་
དྲིས་ང་ལུང་པའི་ཕུ་ལ་འགྲོ་མཁན་ཡིན་ཁྱོད་གང་དུ་འགྲོ རྟ་ལྕག་དེ་ཅི་བྱེད་ཡས་
ཡིན་ཞེས་པས། ང་ལུང་པའི་མདའ་ལ་འགྲོ་བ་ཡིན། རྟ་ལྕག་དེའི་མིང་ལ་བསམ་
པའི་དོན་གྲུབ་ཟེར། དེ་ག་ཚོད་གཡུག༌པ༌ཙམ༌གྱིས༌རང༌ལ༌གང༌དགོས་ཀྱི་ནོར་
ཐམས་ཅད་ཁྱེར་ཡོང་གི་ཡོད། ཁྱོད་ལ་གང་ཡོད་ཅེས་དྲིས་པས་པ་སངས་ཡ་རུ་
ཁ་བདེས་ང་ལ་གཞན་གྱི་ཅ་ལག་གང་ཡང་མེད། གསེར་རྡོག་རྡོག་དགོས་ན་རྡོག་
རྡོག་ཡོད། ཞིབ་ཞིབ་དགོས་ན་ཞིབ་ཞིབ་ཡོད་ལ་ད་དུང་འཇིག་རྟེན་འདི་ཡི་ཐོག་
རིག་རྒྱུ་མེད་པའི་གསེར་གྱི་ཕོར་པ་ཞིག་ཀྱང་ཡོད་ཅེས་བརྗོད་ནས་རང་གི་ཨམ་
ཕྲག་ནང་གི་གསེར་གྱི་ཕོར་པ་དེ་ཁོ་པར་མིག་བསྟན། དེ་ནས་སྤང་སྐྱེས་བུ་འདོད་
རྔམས་རབ་ཏུ་སྐྱེས་པས་མིག་ཧྲིག་ཧྲིག་ངང་ཨོ་ངས་དེ་འདྲ་རིག་པ་ཐེངས་དང་པོ་
ཡིན། གྲོགས་པོས་ངའི་རྟ་ལྕག་དེ་དང་ཁྱོད་ཀྱི་གསེར་ཕོར་དེ་ཡིན་གཅིག་མིན་
གཅིག་ བརྗེ་ པོ་རྒྱག་རོགས་ གནང་ཞེས་ཨུ་ཚུགས་མཐར་སྐྱེལ་བྱས་པས། པ་
སངས་ཡ་རུ་ཁ་བདེས་མ་གཞི་གསེར་ཕོར་དང་རྟ་ལྕག་བརྗེ་བ་ནི་སྨྱོན་པའི་ཚུལ་
དུ༌སོང༌ཡང༌ང༌ནི༌སེམས༌བཟང༌གི་མི་ཞིག་བྱེད་འདོད་པས་ཁྱོད་ལ་བརྗེ་པས་
-294-

ཆོག་ཅེས་ཟེར་ནས་གསེར་ཕོར་དང་རྟ་ལྕག་བརྗེས་པོ་བརྒྱབ། སྐབས་དེར་སྤང་
སྐྱེས༌བུ༌ནི༌དགའ་ཚོར་ཆེན་པོ་སྐྱེས་ནས་གསེར་ཕོར་ལག་ཏུ་བླངས་ནས་ཤར་
རེར་མདུན་དུ་བསྐྱོད། དེ་ནས་པ་སངས༌ཡ་རུ༌ཁ༌བདེས་རྟ་ལྕག༌དེའི་ནུས་པ་ཅི་
ཡོད་སྙམ་ནས་གཡུག་གཡུག་འགའ་བཏང་ནས་ཁྱོད་ཀྱིས་འཕྲལ་དུ་གསེར་གྱི་
ཕོར་པ་དེ་ཁྱེར་ཤོག་ཅེས་བརྗོད་པས་དེ་མ་ཐག་ད་གིན་རང་གི་གསེར་ཕོར་དེ་
ལག་ཏུ་འབྱོར།pp7 173
དེ་ནས་སྐྱོད་སྐྱོད་པས་ཤིང་སྐྱེས་བུས་ར་པགས་ཞིག་ལག་ཏུ་འཁྱེར་བ་དང་
ཐུག དེས་ཀྱང་སྔར་བཞིན་ཁོ་ངོ་མི་ཤེས་པར་ཁྱོད་གང་དུ་འགྲོ་ཞེས་དྲིས་པས་
ཁོས་ཁྱོད་ཀྱི་ར་པགས་དེ་ཅི་བྱེད་དུ་ཡིན་ནམ་ཞེས་དྲིས་པས། ཤིང་སྐྱེས་བུས་ཪ་
ལྤགས་ག་ལེར་རྡེབ་ན་ཆར་པ་ཕྲན་བུ་འབབ་པ་དང་དེ་ནས་ཤུགས་ཀྱི་རྡེབ་ན་
དྲག་ཆར་ཆེན་པོ་འབབ་ཅེས་རང་གི་ར་ལྤགས་ཀྱི་ནུས་མཐུ་རྣམས་བསྟན་ནས་ཁ་
ཤུགས་ཆེན་པོས་སྤྲང་པོ་ཁྱོད་ལ་ཅི་ཡོད་ཅེས་དྲིས། པ་སངས་ཡ་རུ་ཁ་བདེས་ང་
ལ་གཞན་གྱི་དངོས་པོ་གང་ཡང་མེད། ཡིན་ནའི་ཁྱོད་ལ་མེད་པའི་གསེར་ཕོར་
ཞིག་ཡོད། ཅེས་གསེར་ཕོར་བསྟན་པས་ཁོ་ཡང་འདོད་རྔམས་ལངས་ནས་རང་
གི་ར་ལྤགས་དང་བརྗེ་རྒྱུའི་གྲོས་སྟོན་པས། པ་སངས་ཡ་རུ་ཡིས་བརྗེ་རྒྱུ་མིན་
ཅེས་ཨུ་ཚུགས་ཀྱིས་བརྗོད། ཡིན་ནའི་ཤིང་སྐྱེས་བུས་ཁོ་ལ་འཇིགས་སྣང་སྐུལ་
བས་མཐར་བརྗེ་པོ་མི་རྒྱག་ཀ་མེད་བྱུང༌། ཡང་པ་སངས་ཡ་རུ་ཁ་བདེས་རྟ་ལྕག་
གཡུག་པས་སླར་གསེར་ཕོར་ལག་ཏུ་སོན་པར་གྱུར། དེ་ལྟར་རྫ་སྐྱེས་བུ་དང་ཆུ་
སྐྱེས་བུ་འཕྲད་སྐབས་གོང་ལྟར་བྱས་ནས་ནུས་མཐུ་ལྡན་པའི་ལྕགས་མཐོ་དང་བྱ་
སྒྲོ་ལག་ཏུ་གསོན། དེ་ནས་སྤང་སྐྱེས་བུ་སོགས་མི་བཞི་པོ་ལུང༌པའི༌མདའ་རུ་
-295-

ལྷ་སའི་དམངས་ཁྲོད་སྒྲུང་གཏམ།
ཐུག་ནས་ཁྱོད་ཀྱི་རྟ་ལྕག་གང་དུ་ཡོད། ཁྱོད་ཀྱི་ལྕགས་ཐོ་གང་དུ་ཡོད་ཅེས་ལན་
ཚུན་གླེང་ འདྲི་ བྱས་ པས་ ཚང་ མས་ གསེཪ་ ཕོཪ་ དང་བརྗེས་ནས་གསེར་ཕོར་
མཐོང་རྒྱུ་མེད་ལ་རང་གི་ནོར་བུའི་དངོས་པོ་རིག་རྒྱུ་མེད་པ་གཅིག་མཚུངས་བྱུང་
བས། དེ་འཕྲལ་ཁོང་ཚོ་གྲོས་བྱས་ནས་ད་ཁ་སང་གི་སྤྲང་པོ་དེ་པ་སངས་ཡ་རུ་ཁ་
བདེར༌འདྲ༌ཤས༌ཆེ༌ཡང༌ཁོ༌སྔ༌ས༌ནས་མི་ཡུལ་འདིར་བསྡད་མེད་པ་རེད་སྙམ་
བྱུང༌། ད་ཕལ་ཆེར་ཁོ་གསོན་པོར་གནས་ཡོད་པ་འདྲ། གལ་ཏེ་ཁོ་ཡིན་ན་ང་ཚོས་
བཏུལ་ཐབས་ཀྱི་གྲོས་ཤིག་མ་བྱས་ན་ང་ཚོའི་དངོས་པོ་དག་ལྟ་ཅི་སྲོག་འགོ་ཡང་
ཐོན་སྲིད་ཀྱི་མ་རེད། དེར་བརྟེན་ང་ཚོས་གྲོས་ཤིག་བྱས་ན་ཡག་ཅེས་བརྗོད་ནས་
གྲོས་ལེགས་པར་བྱས། དེ་ནས་ཁོང་ཚོས་ལུང་པའི་ཕུ་རུ་སོང་བས་སྤང་ཐང་བདེ་
མོ་ཞིག་ནས་པ་སངས་ཡ་རུ་ཁ་བདེའི་ལྕགས་ཀྱི་ཕོ་བྲང་དེ་བརྙེད་རྗེས་ཁོ་ཚོས་
ལྕགས་ཀྱི༌ཕོ༌བྲང༌དེའི༌མཐའ༌བཞི༌ཚང་མར་ཤིང་བརྩེགས་ནས་མེ་བརྒྱབ། པ་
སངས་ཡ་རུའི་ཁ་བདེ་མེས་དྲོས་པས་ཐོག་ཁའི་རྩེ་ནས་ལྟ་སྐབས་ཕོ་བྲང་འོག་ལ་
མེ་ལྕེས་ཁེངས་ཡོད་པ་མཐོང་བས། ར་ལྤགས་བླངས་ཏེ་ཤུགས་ཀྱིས་རྡབ་པས་དེ་
འཕྲལ་དྲག་ཆར༌བཏང༌ནས༌དེ་མུར་མེ་ལྕེ་ཡལ། ལག་གི་བྱ་སྒྲོ་དེ་གཡུག་པས་
གྲོགས་པོ་བཞི་པོ་དེ་རླུང་དང་ཆུས་དེད་ནས་གར་སོང་ཆ་མེད་དུ་གྱུར་རོ། །
དེ་ནས་ཁོའི་བསམ་པར་བཟང་པོའི་བཟང་ལན་མཇལ་བར་ལོ་དང་ཟླ་བ་
འགོར་ཡོད། ངན་པའི་ངན་ལན་སློག་པར་ཞོགས་གཅིག་གི་ལས་རེད། དེ་སྔོན་
གྲོགས་པོས༌ང༌བསླུས་པས་དུས་དེ་རིང༌ང༌ལ༌ངན༌ལན་སློག་རྒྱུའི་སྐལ་བ་ཐོབ་
པས་ཁོ་ཚོ་དག་ཆུ་ལ་བཤམས་ཐུབ་པ་བྱུང་ལ་ང་རང་ལ་འཚོ་རྟེན་ཐོབ་སོང་སྙམ་
ནས་ཡིད་ཚིམས་བློ་བདེའི་ངང་ནས་སྤོ་བོ་དང་རྨོ་བོའི་སར་རིན་པོ་ཆེའི་དངོས་
-296-

বাদম
རྫས་དག་དང་དེ་བཞིན་འཇིག་རྟེན་གྱི་ལོངས་སྤྱོད་དངོས་པོ་འགའ་འཁྱེར་ནས་
ད་ཁྱོད་གཉིས་ལ་ངས་ཆག་སྒོ་སོགས་གང་ཡང་ཁྱེར་མེད། ངའི་སྐོར་དང་ཐོག་
ནས༌གང༌ཡིན༌ཚང༌མ༌ཇི༌མ༌ཇི༌བཞིན་ཡུལ་མི་དག་ལ་རྗོད་ཅིག ཁྱོད་གཉིས་ནི་
ངའི་དྲིན་ཆེན་ཕ་མ༌ཡིན༌པས༌ད༌རང༌གི་ནུས་མཐུའི་ཅ་ལག་དེ་ཚོར་བརྟེན་ནས་
ཁྱོད་གཉིས་ཀྱི་ཚེ་འཇུག་སྐྱེལ་བར་བྱ་རྒྱུ་ཡིན་ཞེས་བརྗོད་དོ། ། ས༔
སྒྲུང་མཁན། སྟོད་ལུང་བདེ་ཆེན་རྫོང་ཆུ་བཟང་ཤང་གི་བསྟན་འཛིན།
p
བསྡུ་དུས། 1992. 1.15 PARཊཾ
Seppe heap
-297-

ལྷ་སའི་དམངས་ཁྲོད་སྒྲུང་གཏམ།